|  |  |
| --- | --- |
| Description: ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási,****Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTelefon: +381 21 487 46 02ounz@vojvodinа.gov.rs |
|  | SZÁM: 000229714 2025 09427 001 001 000 001 | KELT: 2025. március 21. |

 A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 16. szakaszának 5. bekezdése és 24. szakaszának 2. bekezdése, a Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 8. szakasza, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek Vajdaság Autonóm Tartományban a diákjólét színvonalának emelését célzó programtevékenységek és projektek finanszírozására és társfinanszírozására való odaítéléséről szóló szabályzat (VAT Hivatalos Lapja, 5/2025. szám) 9. szakasza alapján, a Vajdaság Autonóm Tartományban a diákjólét színvonalának emelését célzó programtevékenységek és programok 2025. évi finanszírozására és társfinanszírozására vonatkozó lebonyolított pályázat(VAT Hivatalos Lapja, 6/2025. szám) szerint, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**HATÁROZATOT
hoz
VAJDASÁG AUTONÓM TARTOMÁNYBAN A DIÁKJÓLÉT SZÍNVONALÁNAK EMELÉSÉT CÉLZÓ PROGRAMTEVÉKENYSÉGEK ÉS PROJEKTEK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA IRÁNYULÓ ESZKÖZEINEK FELOSZTÁSÁRÓL**

**I.**

 Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartományban a diákjólét színvonalának emelését célzó programtevékenységek és programok 2025. évi finanszírozására és társfinanszírozására meghirdetett pályázat (VAT Hivatalos Lapja, 6/2025. szám – a továbbiakban: Pályázat) szerinti felosztását.

**II.**

 Pályázat révén a jelen határozat I. pontjában foglalt rendeltetésre **összesen 2.500.000,00 dinár került meghatározásra**.

 Az eszközöket Vajdaság AT területén lévő diákjóléti intézményeknek kell odaítélni, amelyek alapítója a Szerb Köztársaság és a Vajdaság Autonóm Tartomány (a továbbiakban: felhasználók), éspedig az alábbi táblázatban szemléltetett rendeltetésekre és összegekben:

|  |  |  |  |  |
| --- | --- | --- | --- | --- |
| **Sorszám** | **Az intézmény elnevezése** |  **Helység** | **A program/projekt elnevezése** | **A megítélt összeg** |
| 1. | Középiskolai Diákotthon  | Mitrovica | Sportrendezvény a Verseci Középiskolai Diákotthonban és a diákotthonok találkozója kulturális-művészeti alkotások terén a Szabadkai Középiskolai Diákotthonban | **120 000,00** |
| 2. | Középiskolai Diákotthon  | Zombor | A sportrendezvényen és a kulturális-művészeti alkotások terén szervezett diákotthonok találkozóján való részvétel költségei | **250 000,00** |
| 3. | Petro Kuzmjak Általános és Középiskola Diákotthonnal Bácskeresztúr | Bácskeresztúr | Tanácsadói szolgáltatások az ISO 9001:2015 szabvány követelményeinek megfelelő minőségirányítási rendszer bevezetésére irányuló projekt megvalósítása során  | **240 000,00** |
| 4. | Ján Kollár Gimnázium és Diákotthon  | Petrőc | A középiskolai diákotthonok vajdasági ifjúságának sporttalálkozóján való részvétel Versecen 2025. március 29-én, valamint a kulturális és művészeti alkotómunkát bemutató találkozón való részvétel 2025. április 5-én. | **93 000,00** |
| 5. | Mezőgazdasági Iskola és Diákotthon | Futak | Részvétel a vajdasági középiskolai diákotthonok ifjúságának XXVIII. sporttalálkozóján Versecen | **120 000,00** |
| 6. | Milan Petrović Általános és Középiskola Diákotthonnal | Újvidék | Egynapos kirándulás Újvidék - Belgrád - Szent Száva templom - Kalemegdan - Újvidék | **150 000,00** |
| 7. | Bólyai Tehetséggondozó Gimnázium és Kollégium | Zenta  | A menedzsment rendszerének ellenőrzése az ISO 9001:2015 szabvány és a HACCP rendszer szerint | **300 000,00** |
| 8. | Középiskolai Diákotthon | Nagykikinda | Otthonok találkozója a kulturális-művészeti alkotások terén és sportverseny | **300 000,00** |
| 9. | Középiskolai Diákotthon | Nagybecskerek | A menedzsment integrált rendszerének karbantartása és fejlesztése | **300 000,00** |
| 10. | Középiskolai Diákotthon | Szabadka | a Vajdaság autonóm tartományi diákotthonok találkozójának megszervezésére | **240 300,00** |
| 11. | Mezőgazdasági Iskola és Diákotthon | Topolya | A HACCP-rendszer újratervezése, karbantartása, oktatása és belső ellenőrzése a diákotthonban | **280 000,00** |
| 12. | Középiskolai Diákotthon | Versec | 28. Vajdaság területén működő középiskolai diákotthonok találkozója kulturális-művészeti alkotások terén | **106 700,00** |
|  | **ÖSSZESEN:** | **12** |  | **2 500 000,00** |

**III.**

 A jelen határozat II. pontjában foglalt eszközök a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. szám) kerültek meghatározásra, a 06 - Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) rovatrend alatt, 2007 Program – A diákok és a hallgatók oktatásának támogatása, 1004 Programtevékenység – A diákjólét színvonalának emelése, 960 funkcionális besorolás – Az oktatás segédszolgáltatásai, 01 00 finanszírozási forrás – Általános költségvetési bevételek és jövedelmek, 463 közgazdasági osztályozás – Átutalások a hatalom egyéb szintjeinek, 4631 – Folyó átutalások a hatalom egyéb szintjeinek, és a felhasználóknak kerülnek átutalásra a Vajdaság AT költségvetésébe történő eszközök beáramlásával, illetve a költségvetés fizetőképességi lehetőségeivel összhangban.

**IV.**

 Azon jóváhagyott támogatási eszközök rendeltetésének megvalósítása során felmerülő költségek és kiadások vonatkozásában, amelyek esetében közbeszerzési eljárást kell lefolytatni, a Felhasználó a közbeszerzési eljárást szabályozó törvényrendeletekkel összhangban a közbeszerzési eljárást lebonyolítja.

**V.**

 A Titkárság a jelen határozattal megállapított eszközök felosztásáról a Felhasználókat értesíti.

**VI.**

 A Titkárság a Felhasználók iránti kötelezettségét írásban megkötött szerződés alapján vállalja.

**VII.**

 A jelen határozat jogerős és ellene fellebbezés nem nyújtható be.

**VIII.**

 A jelen határozat végrehajtásáért a Titkárság Anyagi és Pénzügyi Teendők Főosztálya felelős.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. a Levéltárnak.

**Ótott Róbert**

**TARTOMÁNYI TITKÁR**